ค่าใช้จ่าย 8 อย่างที่คุณควรหยุดเสียเงินไปกับมันได้แล้ว
การเก็บออมเงินเป็นเรื่องที่พูดง่ายแต่ทำยาก แต่ถ้าคุณมีความตั้งใจจริงอยากทำให้สำเร็จล่ะก็ คุณต้องคิดหาวิธีลดค่าใช้จ่ายเพื่อเพิ่มเงินเก็บให้สูงขึ้น โดยอาจตัดจากสิ่งที่คุณต้องจ่ายเป็นประจำ แต่ไม่ได้มีความจำเป็นเท่าไหร่
16 มี.ค. 2558

การเก็บออมเงินเป็นเรื่องที่พูดง่ายแต่ทำยาก แต่ถ้าคุณมีความตั้งใจจริงอยากทำให้สำเร็จล่ะก็ คุณต้องคิดหาวิธีลดค่าใช้จ่ายเพื่อเพิ่มเงินเก็บให้สูงขึ้น โดยอาจตัดจากสิ่งที่คุณต้องจ่ายเป็นประจำ แต่ไม่ได้มีความจำเป็นเท่าไหร่    
แล้วจะตัดสินสิ่งที่ควรหยุดซื้อจากอะไรล่ะ? คำตอบคือ...คุณอาจเริ่มจากค่าใช้จ่ายเล็กๆ น้อยๆ แต่ไม่สำคัญมากก่อน วันนี้ MoneyGuru มีไอเดียการตัดค่าใช้จ่ายจากสิ่งต่อไปนี้มาเสนอครับ...  
1. หนังสือทำไมต้องเสียเงินซื้อหนังสือเล่มใหม่อยู่เรื่อยๆ ล่ะ? ในเมื่อคุณสามารถยืมของเพื่อนหรือห้องสมุดมาอ่านได้ นอกจากนี้ยังมีหนังสืออิเล็กทรอนิกส์ (eBooks) ที่ราคาถูกหรือกระทั่งฟรีให้คุณโหลดมาอ่านเยอะแยะ และอีกวิธีที่น่าสนุกไม่น้อยก็คือ การเข้าชมรมนักอ่านหนังสือ เพื่อนัดแลกเปลี่ยนหนังสือและถกประเด็นต่างๆ จากเรื่องที่อ่านกัน ก็เป็นการเปลี่ยนบรรยากาศดีนะครับ
2. ค่าสมาชิกหนังสือพิมพ์หรือนิตยสารคุณจะต้องจ่ายค่าสื่อสิ่งพิมพ์อีกทำไม ในเมื่อคุณสามารถหาอ่านสิ่งเหล่านั้นเกือบทั้งหมดได้จากอินเทอร์เน็ตด้วยค่าใช้จ่ายที่เป็น 0 ?? คุณควรยกเลิกสมาชิกสิ่งพิมพ์เหล่านั้นดีกว่าเพื่อนำเงินที่ต้องจ่ายรายเดือนหรือรายปีเหล่านั้นไปใช้กับค่าอาหารหรือเรื่องฉุกเฉิน เป็นต้น
3. ค่าธรรมเนียมบัตร ATMการถอนเงินจากตู้เอทีเอ็มต่างธนาคารเกินจำนวนครั้งที่กำหนด จะทำให้คุณโดนหักค่าธรรมเนียมจากธนาคาร แม้เป็นเงินเพียงเล็กน้อย แต่ก็จัดเป็นค่าใช้จ่ายโดยใช่เหตุที่คุณหลีกเลี่ยงได้นะครับ โดยการถอนเงินจากตู้ของธนาคารที่คุณมีบัญชีอยู่เท่านั้น คุณอาจเช็คกับธนาคารล่วงหน้าก่อนว่ามีตู้เอทีเอ็มบริการที่ไหนบ้าง หรือถอนเงินครั้งละจำนวนหนึ่งที่สามารถใช้จ่ายทั้งสัปดาห์ได้ ก็จะเป็นการลดจำนวนการถอนเงินจากตู้เอทีเอ็มและค่าธรรมเนียมที่ตามมาครับ
4. ค่าส่งสินค้าออนไลน์หากคุณเป็นแฟนพันแท้การช้อปปิ้งออนไลน์ คุณคงเจอปัญหาค่าธรรมเนียมหรือค่าขนส่งสินค้าเวลาซื้อของบนอินเทอร์เน็ตอยู่บ่อยๆ โดยเฉพาะถ้าของถูกส่งมาจากต่างประเทศเนี่ย อาจจะต้องเสียค่า shipping อีกเยอะเลย ดังนั้นคุณควรเลือกช้อปกับเว็บไซต์ที่ไม่คิดเงินค่าจัดส่ง หรือพยายามเลือกเว็บที่มีสินค้าอยู่ในประเทศ จะได้เป็นการประหยัดเงินส่วนนี้ไปครับ
5. สมาชิกฟิตเนสการออกกำลังกายเป็นกิจกรรมที่ดีมีประโยชน์สำหรับทุกคน แต่ก่อนที่คุณจะเห่อไปสมัครสมาชิกรายปีกับฟิตเนสที่ต่างๆ คุณลองคำนวณความถี่ในการไปใช้บริการฟิตเนสของคุณก่อนดีหรือไม่? บางทีการจ่ายแบบต่อครั้งหรือครึ่งปี อาจจะคุ้มกว่าค่าสมาชิกรายปีก็ได้ หรืออีกวิธีหนึ่งก็คือการออกกำลังกายที่บ้าน หากทำได้ก็เป็นการลดค่าใช้จ่ายไปได้เยอะเลยครับ  
6. ดอกเบี้ยบัตรเครดิตไม่อยากเสียดอกเบี้ยบัตรเครดิต ก็ต้องจ่ายเงินตามกำหนดครับ การวางแผนทางการเงินที่ดีและการมีวินัยทางการเงินจึงสำคัญมากในข้อนี้ มิฉะนั้นคุณจะเป็นหนี้บัตรเครดิตและต้องจ่ายดอกเบี้ยบัตรเครดิตสูงขึ้น ทั้งนี้ เราแนะนำให้คุณสอบถามรายละเอียดเกี่ยวกับกำหนดการและวิธีจ่ายหนี้บัตรเครดิตให้เข้าใจดีก่อนครับ 
7. ตั๋วเครื่องบินการซื้อตั๋วเครื่องบินล่วงหน้า มักจะได้ในราคาที่ต่ำกว่าซื้อแบบกระชั้นชิด ยิ่งถ้าคุณเป็นคนมือไว สามารถคลิกซื้อตั๋วเวลาสายการบินใดๆ จัดโปรโมชั่นได้ ยิ่งทำให้คุณประหยัดเงินกับการไปเที่ยวได้เยอะขึ้นไปอีกนะครับ 
8. ค่าจ้างแม่บ้านทำความสะอาด/ค่าล้างรถที่อู่บริการงานบ้านหรือซ่อมตกแต่งบ้านอย่างเบาๆ เช่น กวาดบ้าน ถูบ้าน ขัดห้องน้ำ ทำสวน ทาสีรั้ว ฯลฯ หรือการดูแลรักษารถเบื้องตันอย่างการล้างรถ เป็นสิ่งที่คุณทำเองได้สบายๆ อยู่แล้ว ยิ่งเดี๋ยวนี้มีเคล็ดลับการทำความสำอาดมากมายที่คุณสามารถหาอ่านได้จากอินเทอร์เน็ต เช่น วิธีล้างรถให้ถูกวิธี ฯลฯ คุณไม่จำเป็นต้องเสียเงินจ้างแม่บ้านหรือใช้บริการอู่ล้างรถเลย แถมเป็นการออกกำลังกายไปในตัวอีกด้วยแล้วคุณล่ะ คิดว่ามีสิ่งอื่น ที่สามารถตัดออกจากบัญชีค่าใช้จ่ายของคุณหรือไม่? อย่าลืมมาแชร์กันนะครับ!